ג'יי אליס

וונדל רמון "ג'יי" אליס ג'וניור  (באנגלית: Wendell Ramone "Jay" Ellis Jr. נולד ב-27 בדצמבר 1981) הוא שחקן קולנוע וטלוויזיה אמריקאי.

ביוגרפיה 
וונדל רמון אליס ג'וניור נולד ב-27 בדצמבר 1981 בסאמטר, דרום קרוליינה .  בן יחיד לאיש צבא חיל האוויר ולאם מנהלת כספים.    הוא למד ב-12 בתי ספר ב-13 שנים, לפני שלמד באוניברסיטת קונקורדיה באורגון, שם שיחק כדורסל.

קריירה 
אליס עבד כמתמחה במחלקת יחסי ציבור בקבוצת הכדורסל פורטלנד טרייל בלייזרס בתקופת "כלא בלייזרס" הידועה לשמצה.  לאחר שסיים את ההתמחות שלו, אליס החל לעבוד בדוגמנות ודיגמן עבור חברות ספורט מבוססות פורטלנד כמו נייקי, אדידס וקולומביה.

משחק 
בשנת 2004, אליס עבר ללוס אנג'לס כדי להתמקד בקריירת המשחק. הוא החל את הקריירה שלו כשחקן מקצועי ב-2005, כשהופיע לזמן קצר בפרקים בודדים של סדרות הטלוויזיה "פלישה" ו"קרובות". בשנים 2011–2012, הוא הופיע בין היתר בסדרות "האנטומיה של גריי", "איך פגשתי את אמא" ו-"NCIS".  

תפקיד המשחק הגדול הראשון שלו היה ב-2013, כיכב בסדרה "משחקות את המשחק". באוגוסט 2015, פורסם כי אליס הצטרף לצוות השחקנים של הסדרה הקומית לא בטוחה ששודרה בערוץ HBO, והוצגה לראשונה באוקטובר 2016.  הוא שיחק בתפקיד לורנס ווקר, שיש לו מערכת יחסים ארוכת טווח עם הדמות הראשית בגילומה של איסה ריי. על משחקו בסדרה, אליס קיבל את פרס שחקן המשנה המצטיין בסדרה קומית בטקס פרסי NAACP . 

בשנת 2020 שיחק במיני סדרת הטלוויזיה "גברת אמריקה".

בשנת 2021 פורסם כי אליס ישחק בסרט הקולנוע אהבה בשחקים: מאווריק.

בשנת 2023 שיחק בסרט הקומדיה הרומנטית "מישהו שפעם הכרתי" שביים וכתב דייב פרנקו; הסרט הוקרן באמזון פריים וידאו ב-10 בפברואר 2023.

חיים אישיים 
אליס נמצא במערכת יחסים עם הדוגמנית והשחקנית הסרבית נינה סניצ'ר מאז 2015. בתם נולדה בנובמבר 2019 ושמה נורה גרייס.

קישורים חיצוניים

הערות שוליים

שחקני קולנוע וטלוויזיה אמריקאים
דוגמנים אמריקאים
אמריקאים שנולדו ב-1981